**Ministru kabineta rīkojuma projekta**

**„Par valsts līdzdarbības programmu projekta Rīgai 2014.gada Eiropas Kultūras galvaspilsēta” īstenošanai” anotācija**

|  |
| --- |
|  I. Kādēļ normatīvais akts ir vajadzīgs |
|  1. Pamatojums | Ministru kabineta rīkojuma projekts „Par valsts līdzfinansējumu Rīga - 2014.gada Eiropas Kultūras galvaspilsētai” (turpmāk – „Rīga 2014”) izstrādāts,pamatojoties uz Eiropas Parlamenta un Padomes Lēmumu Nr.1622/2006/EK (2006.gada 24.oktobris), Ministru kabineta 2009.gada 19.novembra rīkojumu Nr. 787 „Par Latvijas izvirzīto kandidātpilsētu Eiropas kultūras galvaspilsētas statusam”, ar kuru Rīga ir apstiprināta par Latvijas izvirzīto Eiropas Kultūras galvaspilsētu 2014. gadā, un Padomes 2010.gada 10. maija Lēmumu Nr.2010/294/EU.Deklarācijā par Valda Dombrovska vadītā Ministru kabineta iecerēto darbību ir iekļauts punkts 8.15. par gatavošanos pasākumiem, kas paredzēti Rīgas kā Eiropas kultūras galvaspilsētas programmā 2014.gadā. |
|  2. Pašreizējās situācijas raksturojums  | Eiropas Kultūras galvaspilsētas pasākums tiek īstenots, pamatojoties uz Eiropas Parlamenta un Padomes 1999.gada 25.maija Lēmumu Nr.1419/1999/EK, ar ko noteikta Kopienas rīcība pasākumam „Eiropas Kultūras galvaspilsēta no 2005. līdz 2019.gadam”. Tās mērķis ir uzsvērt Eiropas kultūru bagātību un daudzveidību un to kopīgās iezīmes, kā arī veicināt labāku savstarpēju pazīšanos Eiropas pilsoņu vidū. Rīgas gatavošanos Eiropas kultūras galvaspilsētas pasākumiem 2014.gadā uzraudzīs Eiropas Komisijas (EK) konsultatīvā komisija un Rīgas domes izveidotā projekta uzraudzības padome. Rīgai kā Eiropas kultūras galvaspilsētai 2014.gadā būs jānodrošina apjomīga un daudzveidīga kultūras un mākslas programma. Saskaņā ar Padomes Lēmuma Nr.1622/2006/EK (2006.gada 24.oktobris) 11.pantu Rīga 2014 varēs pretendēt uz Melinas Merkuri balvu 1,5 miljonu eiro apmērā, kura tiek piešķirta vēlākais trīs mēnešus pirms pasākuma sākuma, ja (EK) konsultatīvā komisija atzinīgi novērtēs Rīgas gatavošanos projektam. EK konsultatīvā komisija norāda, ka gatavošanās process Eiropas kultūras galvaspilsētas pasākumiem jāuzsāk laikus, tādēļ Rīga uzsākusi darbu pie Rīga 2014 nekavējoties pēc Padomes 2010. gada 10.maija lēmuma pieņemšanas. Gatavošanās process ilgst vismaz 3-4 gadus, kuru laikā topošajai Eiropas kultūras galvaspilsētai ir jāveic informatīvā kampaņa Eiropas Savienības valstīs, jāizveido Eiropas dimensijas sadarbības tīkls, jāizveido sadarbības projekti ar 2014. gada Eiropas kultūras galvaspilsētas partnerpilsētu Zviedrijā - Ūmeo, jāsagatavo kvalitatīva kultūras pasākumu programma un tās īstenošanai nepieciešamais finansējums. Rīga 2014 ir ne tikai kultūras projekts, bet arī nozīmīga investīcija Latvijas tēla veidošanai, tūristu piesaistei un ieskaņa ES Prezidentūras norisei Latvijā 2015. gadā. Eiropas Padomes dokumentos nav noteiktas rekomendācijas par projekta finansēšanu, tomēr ir ieteikts rīkoties pēc citu valstu veiksmīgās pieredzes. Eiropas Komisija ir sagatavojusi divus dokumentus, pēc kuriem vadīties kandidātpilsētām projektu sagatavošanas gaitā, t.i., Rokasgrāmata Eiropas Kultūras galvaspilsētas titula kandidātpilsētām un „Palmera ziņojums”: Pētījums par Eiropas Kultūras galvaspilsētām un pilsētām, kā arī par Eiropas kultūras mēnešiem (1995.–2004. gads), ko veicis *Palmer/RAE Associate (*<http://ec.europa.eu/culture/eac/index_fr.html>). Palmera ziņojumā par budžeta jautājumiem ir apkopota 20 Eiropas Savienības valstu pieredze. Budžeta izdevumus Eiropas Kultūras galvaspilsētas projektam plāno 3-5 gadu periodam. Veiksmes atslēga ir apņemšanās nemainīt ieplānoto pasākumu programmu un atbilstošo budžetu visu Kultūras galvaspilsētas sagatavošanas laiku. Kopējie Kultūras galvaspilsētu budžeta izdevumi (bez investīcijām kultūras infrastruktūrā) svārstās no 7,9 milj. Eiro līdz 73,7milj. Eiro.

|  |  |
| --- | --- |
| Finansējums Eiro | Valstu skaits |
| <15milj. | 4 |
| 15-29 milj. | 3 |
| 30-44 milj. | 6 |
| 45-59milj. | 5 |
| >60milj. | 2 |

 Budžeta izdevumu daļu veido trīs galvenās sastāvdaļas: 1)Kultūras programma un tās realizēšanā iesaistīto projektu finansējums;2) Reklāma un mārketings;3) projekta vadība un administratīvie izdevumi.Ieguldījumi kultūras infrastruktūrā tiek uzskaitīti atsevišķi. Pētījumā iesaistīto Kultūras galvaspilsētu budžeta izdevumu sadalījums starp finansējuma avotiem:

|  |  |  |
| --- | --- | --- |
| Finansētājs | Ieguldījumu apjoms % | Vidējais ieguldījumu apjoms % |
| Valsts | 23% - 99% | 56,84% |
| Pašvaldība | 1% - 68% | 19,59%  |
| Reģions | 6% - 59% | 10,97%  |
| ES | 0,3% - 16% | 1,53%  |

„Rīga 2014” kopējo budžetu veido:1) Infrastruktūras ieguldījumi, kurus īsteno ar valsts, Eiropas Savienības struktūrfondu un Rīgas pilsēta pašvaldības finansējumu;2) Tiešās projekta „Rīga 2014” izmaksas, kas ietver finansējumu projektiem, komunikācijai un mārketings, kā arī administrēšanas izdevumiem.Tiešās projekta Rīga 2014 izmaksas sastāda 17,13 milj. latu. Rīga 2014 īstenošanai plānots piesaistīt dažādus finanšu avotus – Rīgas pašvaldības un citu pašvaldību budžets, ES fondi (īpaši Eiropas Reģionālās attīstības fonds un Eiropas Sociālais fonds), ES atbalsta programma „Kultūra”, sponsoru finansējums. Projektam nepieciešams arī valsts līdzfinansējums. „Rīga 2014” finanšu avotu sadalījums plānots šādi:

|  |  |  |
| --- | --- | --- |
| **Rīga 2014** | Miljoni LVL | % |
| Kopējais budžets | 17.13 | 100 |
| Rīgas pilsēta | 6.9 | 40 |
| Valsts | 5.98 | 35 |
| Sponsori  | 1.71 | 10 |
| Citi avoti (ES grants, Eiropas projektu finansējums, ieņēmumi, u.c.) | 2.54 | 15 |

2011. gadā Eiropas kultūras galvaspilsētu budžetu finanšu avotu sadalījums ir šāds:

|  |  |  |
| --- | --- | --- |
| **Turku-2011** | Miljoni EUR | % |
| Kopējais budžets | 55 | 100 |
| Turku pilsēta | 18 | 32 |
| Citas reģionu pilsētas | 2 | 3 |
| Valsts  | 18 | 32 |
| Sponsori | 7 | 12 |
| Citi | 10 | 17 |
|  |  |  |
| **Tallina 2011** | Miljoni EUR | % |
| Kopējais budžets | 36.96 | 100 |
| Tallinas pilsēta | 16.60 | 44 |
| Valsts  | 12.21 | 34 |
| Citi/sponsori | 8.14 | 22 |

**Rīgas pilsētas finansējums** 6.9 miljoni latu paredzēts Rīga 2014 administratīvo izdevumu segšanai, komunikācijas un mārketinga izdevumiem, kā arī kultūras projektu finansēšanai šādā apmērā un proporcijā:

|  |  |  |
| --- | --- | --- |
| **Rīgas pilsētas finansējums** | Miljoni LVL | % |
| Kopējais budžets | 6.9 | 100 |
| Projektu finansējums | 5.2 | 75 |
| Komunikācijas un mārketinga izdevumi | 1 | 15 |
| Administrēšanas izdevumi  | 0.7 | 10 |

 Informācija par Rīgas pilsētas finansēto kultūras projektiem pievienota Anotācijas pielikumā.**Valsts līdzfinansējums** 5.98 milj. latu tiks izlietoti kultūras projektu finansēšanai. Atsevišķi valsts institūciju projekti pildīs arī Rīga 2014 mārketinga funkcijas, piem. orķestra Kremerata Baltica un VAK „Latvija” koncertturnejas Eiropā 2012. un 2013.gados „Dzintara ceļš”. * 4 415 823 latu kultūras projektu finansēšanai, kurus realizē Kultūras ministrijas padotībā esošās kultūras institūcijas;
* 1 570 000 „Rīga 2014” noslēguma pasākuma Eiropas Kino balvas (*European Film Award*) un Pasaules koru olimpiādes finansēšanai.

Rīga 2014 mākslinieciskā programma tiek veidota atbilstoši kandidāt pilsētu atlases konkursā iesniegtajai koncepcijai, kā arī, ievērojot Eiropas Komisijas rokasgrāmatā IV. nodaļā „Veiksmes atslēgas” 11.punktā noteiktos principus – mākslinieciskās vadības neatkarība un atbildība par programmas īstenošanu. Lai to nodrošinātu „Rīga 2014” birojs 2010. gadā organizēja projektu pieteikumu iesniegšanu Eiropas kultūras galvaspilsētas programmas veidošanai uz kuru bāzes tiek veidota „Rīga 2014” pamatprogramma. 2010. gada 29. oktobrī noslēdzās pieteikumu termiņš. Tika iesniegti 340 projekti un projektu ideju pieteikumi. Projektu pieteikumus vērtēja Mākslinieciskā padome pēc šādiem kritērijiem:- norišu daudzveidība, liels prognozējamo apmeklētāju skaits, kultūras pieejamība plašai mērķauditorijai, iedzīvotāju radošā potenciāla veicināšana un viņu iesaiste līdzdalībai pasākumu norisēs;- pienesums kultūras un mākslas nozares attīstībā un kultūrizglītības procesā, mūsdienīgas, intelektuālas kultūrvides un kvalitatīvas pilsētvides veidošana;- kultūru daudzveidības, starpkultūru dialoga un integrācijas procesu sabiedrībā veicināšana.Mākslinieciskā padome vērtējot projektus ņēma vērā:-projekta būtība un atbilstība Eiropas Komisijas konsultatīvās komisijas apstiprinātajiem Rīga 2014 projekta pamatprincipiem;-projekta mākslinieciskā kvalitāte un inovatīvs raksturs;-projekta paredzamais rezultāts;- pretendenta līdzšinējās darbības pieredze, uzticamība un reputācija. Šobrīd iekļaušanai programmā un attīstīšanai ir izvēlēti 146 projekti no 340 iesniegtajiem projektiem, to vidū 39 projektus paredzēts īstenot valsts institūcijām, kuru pieteiktais finansējums sastāda 4 415 823 latu. Kultūras galvaspilsētas programma tiks papildināta ar valstiski nozīmīgiem projektiem, kuri būs iekļauti arī Eiropas Savienības prezidentūras kultūras programmā, t.i. režisora Alvja Hermaņa Eiropas teātros iestudēto izrāžu skate Latvijā - izmaksas 350 000 latu un Vijas Celmiņas un Marka Rotko izstāde – izmaksas 260 000 latu. Valsts līdzmaksājums par *European Filma Award* norisi Rīgā sastāda 500 000 latu, savukārt valsts līdzmaksājums par Pasaules koru olimpiādes norisi Rīgā sastāda 1 070 000 latu. Detalizēts valsts institūciju projektu finansējuma aprēķins pielikumā. |
| 3. Saistītie politikas ietekmes novērtējumi un pētījumi | Projekts šo jomu neskar. |
| 4.  Normatīvā akta projekta būtība   | Rīkojuma projekts paredz uzdevumu Ministru kabinetam apstiprināt valsts līdzdarbības programmu projekta „Rīga 2014. gada Eiropas kultūras galvaspilsēta” īstenošanai 5 985 823 latu apmērā.Uzdevumu Kultūras ministrijai, sagatavojot un iesniedzot Finanšu ministrijā priekšlikumus likumprojektam „Par valsts budžetu 2012.gadam”, izveidot jaunu apakšprogrammu 22.11.00 „Rīga 2014.gada Eiropas kultūras galvaspilsēta” un paredzēt tajā valsts budžeta ilgtermiņa saistības valsts līdzdalības programmas projektā „Rīga 2014.gada Eiropas kultūras galvaspilsēta” īstenošanai 2012.gadā - 413 125 latu apmērā, 2013.gadā – 1 646 983 latu apmērā un 2014.gadā – 3 773 362 latu apmērā.Veselības ministrijai, sagatavojot un iesniedzot Finanšu ministrijā priekšlikumus likumprojektam „Par valsts budžetu 2012.gadam”, paredzēt valsts budžeta ilgtermiņa saistības valsts līdzdalības programmas projektā „Rīga 2014.gada Eiropas kultūras galvaspilsēta” īstenošanai 2012.gadā - 8 845 latu apmērā, 2013.gadā – 23 255 latu apmērā un 2014.gadā – 43 657 latu apmērā.Vides aizsardzības un reģionālās attīstības ministrijai, sagatavojot un iesniedzot Finanšu ministrijā priekšlikumus likumprojektam „Par valsts budžetu 2012.gadam”, paredzēt valsts budžeta ilgtermiņa saistības valsts līdzdalības programmas projektā „Rīga 2014.gada Eiropas kultūras galvaspilsēta” īstenošanai 2013.gadā - 39 266 latu apmērā un 2014.gadā – 37 330 latu apmērā.Ja nepieciešams, uzdevumu Kultūras ministrijai līdz katra nākamā gada 1.aprīlim aktualizēt rīkojuma pielikumā ietvertos valsts līdzdalības programmas projektā „Rīga 2014.gada Eiropas kultūras galvaspilsēta” pasākumus, nepārsniedzot rīkojuma 1.punktā noteikto finansējuma apmēru, un precizēto pielikumu iesniegt apstiprināšanai Ministru kabinetā. |
| 5. Projekta izstrādē iesaistītās institūcijas | Rīkojuma projekts un anotācija izskatīta projekta „Rīga –Eiropas kultūras galvaspilsēta 2014. gadā” 2011. gada 21. jūnija Uzraudzības padomes sēdē, kurā darbojas Rīgas domes projektā iesaistīto institūciju, Valsts prezidenta kancelejas, Ministru prezidenta biroja, Valsts kancelejas, Kultūras un Ārlietu ministrijām, partnerpilsētas Siguldas, kā arī nevalstiskajām organizāciju pārstāvji. Uzraudzības padome akceptēja projekta tālāku virzību izskatīšanai Ministru kabinetā.  |
| 6. Iemesli, kādēļ netika nodrošināta sabiedrības līdzdalība | Projekts šo jomu neskar. |
|  7. Cita informācija  | Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2011. gads** | Turpmākie trīs gadi (tūkst. latu) |
| **2012.** | **2013.** | **2014.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 421.9 | 1709.5 | 3854.3 |
| 2.1. valsts pamatbudžets | 0 | 0 | 421.9 | 1709.5 | 3854.3 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | -421.9 | -1709.5 | -3854.3 |
| 3.1. valsts pamatbudžets | 0 | 0 | -421.9 | -1709.5 | -3854.3 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins  | 6.2. Detalizēts izdevumu aprēķins pievienots pielikumā |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Projekts šo jomu neskar. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Pamatojoties uz Eiropas Parlamenta un Padomes Lēmumu Nr.1622/2006/EK (2006.gada 24.oktobris), ar ko nosaka Kopienas rīcību pasākumam “Eiropas Kultūras galvaspilsēta” no 2007. līdz 2019.gadam, un Padomes Lēmuma Nr.1622/2006/EK 2. pantu un pielikumu, 2014.gadam par Eiropas kultūras galvaspilsētām var tikt izvirzīta viena Latvijas un viena Zviedrijas pilsēta. Saskaņā ar Padomes 2010.gada 10. maija Lēmumu Nr.2010/294/EUEiropas kultūras galvaspilsētas statuss 2014.gadā piešķirts no Latvijas izvirzītajai pilsētai - Rīgai. Atbilstoši Eiropas Padomes lēmumiem Latvija ir uzņēmusies saistības nodrošināt Eiropas kultūras galvaspilsētas projekta norisi Latvijā Rīgas pilsētā.  |
| 2. | Citas starptautiskās saistības | „Rīga-2014” sadarbību attīsta Baltijas jūras reģionā, īpašu akcentu piešķirot sadarbībai ar Ūmeo pilsētu Zviedrijā kā otru 2014. gada Eiropas kultūras galvaspilsētu. |
| 3. | Cita informācija | Projekts šo jomu neskar. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Rīgas pilsētas nodibinājums „Rīga 2014”, kas izveidots ar Rīgas domes 19.05.2011. lēmumu Nr.3154 |
| 2. | Projekta izpildes ietekme uz pārvaldes funkcijām  | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Projekts šo jomu neskar. |

Ņemot vērā, ka Projekts šīs jomas neskar, anotācijas II,IV un VI sadaļa netiek aizpildīta.

Kultūras ministrs S.Ēlerte

Vīza: Valsts sekretāre S.Zvidriņa

03.08.2011. 9:11

1910

D.Vilsone, 67330240,Dace.Vilsone@km.gov.lv